**PROMEMORIJA – SKRAĆENO E- SAVJETOVANJE**

Prijedlog Pravilnika izrađen je na temelju odredbi članka 18.b stavka 5. i članka 35.a stavka 4. Zakona o akvakulturi (»Narodne novine«, broj 130/2017, 111/2018 i 144/2020) te se prijedlogom propisuje s označavanje uzgojnih instalacija, prebacivanje, stavljanje tune u uzgojne kaveze, premještanje unutar i između uzgojnih farmi, evidentiranje pojedinih postupaka uz dostavu podataka nadležnim tijelima. Dio navedenih odredbi bio je definiran Pravilnikom o ribolovu plavoperajne tune (thunnus thynnus) plivaricom tunolovkom, njenom uzgoju te uvjetima i kriterijima za ostvarivanje prava na dodjelu individualne plivaričarske kvote NN 46/19, 41/20, 94/20, 48/21) koji je donesen na temelju Zakona o morskom ribarstvu te je povezivao cjelokupan postupak odnosno aktivnosti od ulova do nasada plavoperajne tune u uzgojne kaveze kao i ostalih aktivnosti na uzgajalištima.

U veljači 2022. izrađena je 1. verzija dokumenta te je ista stavljena na savjetovanje 04. ožujka u trajanju od 5 dana. Na savjetovanju nismo zaprimili komentare. Po završetku savjetovanja i naknadnim razmatranjem prijedloga Pravilnika utvrđeno je da je isti potrebno doraditi i uvrstiti dodatne odredbe s ciljem detaljnijeg definiranja postupanja. Obzirom da je predmetni Pravilnik odnosi na reguliranje obveza nositelja dozvole za uzgoj plavoperajne tune te njihovo postupanje u sezoni tunolova koja počinje 26. svibnja 2022. predloženo je da se prijedlog Pravilnika uputi na provođenje skraćenog postupka e-savjetovanja za predmetni propis u trajanju od 10 dana.